Exqrch/javanese-Komodo-pixelgpt huggingface dataset:
Programipun dipundamel déning Arte France ingkang sadèrèngipun dipunkenal kanthi nama La Sept ("La Société d'édition des programmes de télévision", nanging ugi minangka dolanan tembung, dadosaken nama punika ateges "jaringan angka 7" lan La Sept jumeneng nalika jaringan angka 5 taksih ingkang nama La Cinq; damel program televisi satelit nalika punika) lan déning ARTE Deutschland GmbH, subsidiari 2 jaringan TV Jerman umum utama ARD lan
TV Jerman umum utama ARD lan ZDF
Wonten ing Perancis, wonten ing giyaran digital, pemrograman kasamekta permanèn (wonten ing kabel digital, satelit digital lan televisi terrestrial digital), nanging wonten ing giyaran analog, mengudara namung nalika sonten, déné France 5 ngoperasikaken frekuensi saben dinten
Arte langkung populer ing Perancis (saham pasar sakitar 5%) tinimbang Jerman (sakitar 1%), nanging wonten ing Jerman saluran punika ngalami kathah saingan
Arte ugi samekta wonten ing basa Bèlgi lan Walanda lumantar kabel
Arte ugi sawijining situs web radio online, dipunsebut Arte Radio
Australian Special Broadcasting Service nerjemahaken manéka program Arte wonten ing basa Inggris kanggé dipunsiyaraken wonten ing jaringan televisinya lan sebrang laut.
Kastil Versailles Kastil Versailles ( utawi ; ]), utawi mligi Versailles, inggih punika salah satunggaling wujud kastil château ingkang wonten ing Versailles wonten ing laladan Île-de-France ing nagara Prancis
Déné wonten ing Prancis piyambak kastil punika dipunsebat Château de Versailles
Nalika kastil utawi Château utawi kraton punika dipunyasa, laladan Versailles inggih taksih wujud laladan ndésa lan sapunika sampun éwah dados satunggaling laladan sub urban ing Paris, kirang langkung tebihipun udakawis 20 kilomèter wonten ing sisih kulon radi kidul saking kutha krajan Prancis piyambak
PEngadilan Versailles kala rumiyin inggih punika minangka punjering kakuasan pulitik ing Prancis wiwit taun 1682, nalika Louis XIV saking Prancis pindhah saking Paris ngantos sadaya kulawarga kraton Perancis dipunpeksa kanggé wangsul malih dhateng kutha krajan Prancis ing sasi Oktober taun 1789 sasampunipun wonten purwakaning repolusi Prancis
Awit saking punika, Versailles boten namung misuwur saking bangunanipun kémawon nanging ugi minangka simbol saking sistem monarki absolut saking "Ancien Régime"
Kastil punika mlebet wonten ing Situs Warisan Dunya UNESCO wiwit taun 1979
Nama versailles sepisanan dipunsebutaken wonten ing satunggaling dhokumèn kanthi seratan taun 1038, gayut kaliyan wontenipun désa Versailles
Ing taun 1575, "the seigneury of Versailles" dipuntumbas déning Albert de Gondi, satunggaling tiyang ingkang naturalisasi Florentine ingkang lajeng ngundhang Louis XIII nalika taksih wonten ing margi nembé ngarah asiling buron wonten ing sakiteripun alas Versailles
Amarig remen kaliyan papan mau, Louis XIII lajeng mrentahaken prajuritipun kanggé yasa satunggaling pondhok kanggé mburu ing taun 1624
Wollung taun sasampunipun, Louis lajeng pikantuk ijin saking Versailles saking kulawarga Gondi lan lajeng yasa malih yasan mau kanthi langkung ageng ngantos dumugi ing karajan
Struktur punika ingkang salajengipun badhé dados wosing saking kastil ingkang énggal
Asiling suksesipun Louis XIII kanggé damel papan mau langkung wiyar dadosaken Louix XIV muudaken yasan punika minangka salah satunggaling kastil ingkang paling amba ing dunya
Sasampunipun wonte serat kekancingan saking Nijmegen ing taun 1678, piyambakipun lajeng saking sakedhik maka sakedhik mindhahaken pengadilan dhateng Versailles
Pengadilan punika kanthi resmi madeg wonten ing Versailles ing tanggal 6 Mèi 1682
Sasampunipun wonten aib saking Nicolas Fouquet ing taun 1661, Louis lajeng nyita "estate" kagunganipun Fouquet lan makaryakaken kathah bakat saking Le Vau, Le Nôtre, lan Le Brun, ingkang sadayanipun makarya wonten ing "Fouquet’s grand château Vaux-le-Vicomte", kanggé yasa "campaigns" wonten ing Versailles lan papan sanèsipun
Kanggé Versailles piyambak, wonten sekawan yasan kampanye ingkang béda- béda
Tour Total Tour Total (kala rumiyin ugi misuwur minangka Tour Elf saking taun 1985 ngantos 1999, lan Tour TotalFinaElf saking taun 1999 ngantos taun 2003) inggih punika satunggaling kantor pencakar langit ingkang mapan wonten ing La Défense, Courbevoie, satunggaling tlatah distrik bisnis ingang ageng ingkang mapan wonten ing sisih kulon lan caket kaliyan kitha Paris, Prancis lan ing wekdal sapunika ugi dados kantor kanggé
wekdal sapunika ugi dados kantor kanggé Total SA, salah satunggal saking enem perusahaan lenga ingkang kalebet super ageng ing dunya
Sasampunipun rampung dipunyasa lan wiwit dipunbikak ing taun 1985, Tour Total inggih minangka yasan pencakar langit ingkang paling ageng wonten ing La Défense lan minangka yasan ingkang paling inggil nomer kalih ing Paris sasampunipun Tour Montparnasse
Tour Total gadhah dhuwur ingkang kirang langkung ngantos 190 mèter (623 kaki); lan ugi gadhah satunggal antena ingkang dhuwuripun 3 mèter (9 kaki) ingkang wonten ing atapipun ingkang papanipun wonten ing dhuwur 187 mèter (614 kaki) saking sak nginggiling siti
Papan ingkang wonten ing papan punika kedahipun minangka papan sepisanan ingkang dipunsamektakaken kanggé damel yasan pencakar langit ingkang minangka dados menara kembaranipun Tour Areva, nanging amargi regi lenga ing taun 1974 lajeng meksa para investor kanggé mbatalaken kanggé damel proyek punika
Tour Total inggih punika kalebet salah satunggal saking pencakar langit genarasi kaping tiga saking La Défense
Arsitek mbiyantu kanggé mbangung menara genarasi sadèrèngipun kados ta Tour Areva, Tour Gan, Tour AXA
Tour Total langkung efisien anggènipun ngginakaken energinpiun amargi sampun ngemat ènergi kanthi wontenipun isolasi kaca, lan manajemen ènergi ingkang saé manawi dipuntandhingaken kaliyan gedung pencakar langit La Défense sadèrèngipun
Kode nama lokasi menara ingkang wonten ing tata letakk La Defensi inggih punika CB2
Tour Total inggih punika ngewrat gangsal yasan kanthi dhuwur ingkang béda - béda lan sami gandheng antawisipun yasan satunggal kaliyan yasan sanèsipun
Déné yasan ingkang paling inggih gadhah dhuwur ngantos 48 tingkat, salajengipun inggih ingkang gadhah 44 tingkat, lan 37 tingkat]]
Ing pérangan lante paling ngandhap inggih wonten pabukon lan akses lobi kanggé para wisatawan ingkang badhé dhateng Tour Total
Déné wonten ing ruang ing sak ngandhapipun siti wonten bèji ingkang mirunggan dipundamel lan dipun-ginakaken kanggényamektakaken utawi nyplai toya manawi wonten kasus kebakaran
lan ugi wonten ruangan mirunggan kanggé para karyawan wondene ing ruangan punika para karyawan saged sami gladhèn sapérangan jinis ulah raga
Ing restoran punika ugi wonten kathah sapérangan jinis restoran ingkang minangka "food corner fast" ingkang nyamektakaken dhedhaharan ingkang rikat dipunsajekaken kados ta pizza
hamburger, lan sanès - sanèsipun, ugi wonten dhedhaharan ingkang ènthèng - ènthèng ingkang dipuntawaraken déning para karyawan
Wangunan Tour Total ugi gadhah satunggal auditorium lan sapérangan ruang pertemuan
Lan manawi para wisatawan badhé mlebet dhateng aréa gedung Tour Total punika saged medal lawang mlebet dhateng menara, saking ruangan ing sak ngandhaping siti (ruang bawah tanah) lajeng mangke medal eskalator, utawi saged medal saking stasiun metro Grande Arche.
Tha (Pégon) Tha (ing basa Arab ing lokasi bébas) iku aksara utawa huruf ing aksara Arab
Huruf iki nglambangaké foném /th/ .
Francis Leggatt Chantrey Sir Francis Leg(g)att Chantrey (#ALIH) inggih punika satunggaling pematung Inggris saking era Georgia
Francis Leggatt Chantrey nilaraken Wasiat Chantrey utawi Pendanaan Chantrey kanggé mundhut karya-karya seni kanggé nagara ingkang taksih wonten saking 1878 bibar sédanipun sang garwa ingkang dados randha
Francis Leggatt Chantrey wiyos wonten ing Norton celak Sheffield (nalika dados péranganing Derbyshire) papan minangka bapakipun ingkang dados tukang kayu gadhah lahan tetanèn ingkang alit
Bapakipun tilar donya nalika Francis Leggatt Chantrey umur 12 taun ; lan ibunipun krama malih, nilaraken Francis Leggatt Chantrey tanpa masa depan ingkang cetha
Nalika umur 15 taun, piyambakipun myambut damel wonten ing satunggaling penyadé ing Sheffield
Bakat seninipun kapanggih déning John Raphael Smith juru gambar lan pematung ingkang lajeng paring piwulang babagan nglukis dhateng Francis Leggatt Chantrey
Taun 1802 Chantrey mbayar £50 supados boten magang malih kaliyan Ramsay (sanajan namung gadhah wekdal 6 wulan kanggé nglayani)
Lajeng Chantrey damel studio gambar minangka seniman potrèt ing Sheffield
Chantrey ngempalaken arta kanggé pindhah dhateng London
Chantry pikantuk pakaryan minangka asisten pemahat kayu, nanging wonten ing wekdal ingkang sami taksih setya minangka pelukis potret, ingkang damel patung dhadha lan damel model saking lemah
Dipuntakèni ing pagesangan salajengipun, minangka saksi wonten ing sidang, menapa piyambakipun naté nyambut damel marang pematung sanès
Piyambakipun mangsuli: "Boten lan menapa keluwihanipun, kula boten naté satunggal jam kémawon nampi dhawuh saking satunggaling pematung ing gesang kula"
Chantrey dhateng Dublin papan piyambakipun gerah lan sadaya rikmanipun ical.
Lajeng Chantrey pindhah dhateng London lan ngawontenaken paméran lukisan ing Royal Academy ing sapérangan taun saking 1804
Nanging saking 1807 langkung condong ing karya pahat
Pemahat Joseph Nollekens nedahaken remenipun dhateng bakatipun Chantrey
Taun 1807 piyambakipun kagarwa keponakanipun, Miss Ann Wale, ingkang gadhah sapérangan properti kagunganipun piyambak
Karya pahatan imajinatif ingkang kapisan punika model mustaka Satan ingkang dipunpamèraken ing Royal Academy taun 1808
lajeng piyambakipun ngayahi pakaryan kanggé Rumah Sakit Greenwich 4 patung dhadha kanthi ukuran kolosal saking admiral Duncan, Howe, Vincent lan Nelson; lajeng kanthi rikat pamoripun nyebar saéngga karya patung dhadha salajengipun ingkang dipundamel punika John Horne Tooke saéngga pikantuk komisi kanthi aji £2.000
Karya-karya Chantrey punika kathah sanget, salah satunggal ingkang wigati punika patung George Washington ing wisma praja ing Boston, Massachusetts; ugi George III ing Guildhall, London; George IV ing Brighton; William Pitt ing Hanover Square, London; James Watt ing Westminster Abbey lan ing Glasgow (ugi satunggaling patung dhadha katambah William Murdoch, ing Gréja St
Patung ingkang nitih turangga paling kondhang punika Sir Thomas Munro ing Kolkata, Duke of Wellington ing ngajengipun London Exchange lan satunggal karya Raja George IV ing Alun-alun Trafalgar
Ingkang pungkasan punika karya mawi bayaran ingkang dipunsuwun kanthi rikat déning raja piyambak kanggé dipunpapanaken ing sanginggilipun Marble Arch ngajeng Astana Buckingham.
Francis Octavius Grenfell Francis Octavius Grenfell, VC (#ALIH) punika tiyang Inggris ingkang nampi medhali Salib Victoria, pangaji-aji paling inggil lan prestisius kanggé kuwantunanipun nalika ngadhepi mungsuh ingkang saged dipunparingaken dhateng wadya Karajan Manunggal lan Nagara-nagara Persemakmuran
Piyambakipun satunggal saking 15 sedhèrèk lan gadhah sedhèrèk kembar, Riversdale Grenfell ugi wonten ing resimen Lancer kaping 9 lan dipunpateni nalika nembé wonten ing tugas ("KIA / Killed in action") ing wulan September 1914
Simbah kakung saking ibunipun punika Admiral John Pascoe Grenfell lan kulawarga sanès kalebet lek-ipun Field Marshal Francis Grenfell, 1st Baron Grenfell
Sedhèrèk ingkang langkung sepuh, Letnan Robert Septimus Grenfell, 21st Lancers séda nalika panyerangan kavaleri ing Pertempuran Omdurman taun 1898
Tiga sedhèrèk sanèsipun Cecil Grenfell, Howard Maxwell Grenfell lan Arthur Morton Grenfell dumugi pangkat Letnan Kolonel ing Angkatan Darat Karajan Manunggal
Setunggal ponakanipun, Letnan Claude George Grenfell (Infanteri Berkuda Thorneycroft) séda ing Pertempuran Spion Kop nalika Perang Boer lan kalih ponakan sanèsipun Julian Grenfell sang juru gurit lan sedhèrèkipun, Gerald William Grenfell séda ing Perang Dunia I
Minangka "Etonian" ingkang dados makili sekolahipun ing ulah raga kriket, Grenfell gabung ing angkatan dharat taun 1900 lajeng tugas kapisan wonten ing Perang Boer II ing King's Royal Rifle Corps
Francis Octavius Grenfell kanthi umur 33 taun, lan Kapten ing 9th Lancers, Angkatan Darat Karajan Manunggal nalika Perang Dunia I ing pertempuran lan piyambakipun pikantuk medhali Salib Victoria
Tanggal 24 Agustus 1914 ing Audregnies, Bèlgi, Kapten Grenfell sareng kaliyan resimèn tempur nglawan wadyabala ageng infanteri Jerman
Korbanipun kathah sanget lan kapten Grenfell dados perwira paling inggil ingkang taksih wonten
Piyambakipun dados pérangan resimèn panyerang ing sisih tanggul rel kréta nalika piyambakipun ketembak kaping kalih saéngga gerah sanget
Sanajan kelaran, piyambakipun tetep nahan gaman déning Mayor Ernest Wright Alexander saking 119th Battery, Royal Field Artillery
Piyambakipun lan sapérangan relawan gadhah upaya narik "persenjataan" medal saking tlatah tembakan mungsuh
Francis Octavius Grenfell séda nalika ing tugas tanggal 24 Mèi 1915 lajeng kasarèkaken wonten ing Pamakaman Militer Vlamertinghe
Medali Salib Victoria kagunganipun Francis Octavius Grenfell dipunpamèraken wonten ing Musiyum Rèsimèn 9th/12th Royal Lancers ing Musiyum lan Gladri Seni Derby, Inggris
Sangang sedhèrèk jaler Grenfell punika juru main polo
Francis lan sedhèrèkipun Riversdale Grenfell punika ingkang saé piyambak wonten ing kulawarganipun
Sedhèrèk kembar wonten ing tim Ranelagh lan menang Amérika Terbuka ugi ing tim Freebooters sareng kaliyan Leopold Christian Duncan Jenner lan Adipati Roxburghe, menang Piala Kejawaraan Hurlingham.
Henry Lark Pratt Henry Lark Pratt (#ALIH) inggih punika satunggaling pelukis Inggris ingkang kelatih saking indhustri porselèn
Prat wiyos wonten ing paroki St Peters ing Derby nalika tanggal 16 Fèbruari 1805 lan magang ing sesadéan porselen ing Pabrik Derby nalika umuripun kirang langkung taksih 1 taun
Pratt ngrampungaken masa magangipun nalika taun 1824
Piyambakipun mapan wonten ing Derby dumugi taun 1830
Bibar punika piyambakipun nyambut damel wonten ing Mintons saking taun 1831 dumugi November 1836 minangka pelukis
Enem wulan sadèrèngipun nilaraken Mintons piyambakipun krama kaliyan Margaret Windsor saking Stoke on Trent
Henry lan Margaret kagunan laré nalika taun 1837 lan gangsal laré kapisan wiyos wonten ing Stoke
Setunggal putranipun wiyos ing taun 1839 lan dipunparingi nama sami kaliyan bapakipun lan ugi dados seniman
Ing taun 1841 Pratt nyebataken profesinipun minangka seniman ing sensus lan ing taun 1844 wiwit ketarik kaliyan lukisan cèt lenga
Lajeng piyambakipun dipunparingi pakaryan damel skétsa balai "baron" ing kanti-kanti paling caket
Piyambakipun remen nalika nglukis lan ketarik wonten ing sesawangan mliginipun lembah Dovedale ing Derbyshire ugi watesing Staffordshire
Ingkang dados panutan seninipun kalebet Adipati saking Devonshire lan Ratu Victoria ingkang paring layanan dhahar dalu kanthi sesawangan saking Kastil Windsor ingkang dipunlukis déning Pratt
Henry Lark Pratt pindhah malih dhateng Derby ing taun 1851 nalika taksih gesang saking seninipun lan saged nguripi garwa sarta sangang larénipun
Taun 1861 Henry Lark Pratt nyebat piyambakipun minangka "Pelukis sesawangan wonten ing Porselen." Henry Lark Pratt tilar donya nalika tanggal 3 Maret 1873 wonten ing Stoke on Trent
Putra Pratt, Henry Lark Pratt nggantos namanipun dados Hinton supados nyingkiri kabingungan nama kaliyan bapakipun nanging namung paring prabawa alit dhateng lukisan-lukisan ingkang mawi tapak asma “H.L.Pratt”
Pratt (yunior) ngawontenaken paméran lukisan ing Royal Academy taun 1867 lan enem taun salajengipun lukisanipun dipuntampi déning Society of British Artists
Piyambakipun tilar donya ing taun 1875 kanthi yuswa 36 taun
Henry Lark Pratt gadhah karya sapérangan lukisan ing gladri seni kutha kados lukisan-lukisan ing gladri Newcastle under Lyme.
(1766 – 6 Januari 1826) inggih punika satunggaling geolog lan panyerat
Nanging John Farey langkung kawéntar kaliyan dèrèt wilangan Farey ingkang dipunsebat saking namanipun
John Farey wiyos wonten ing Woburn, Bedfordshire lan pikantuk ing Halifax, Yorkshire, nedahaken remenipun marang matematika, nglukis lan ngawontenaken panalitèn ing sangandhaping bimbingan saking John Smeaton (1724-1792)
Bibar ngrampungaken pendidikanipun lajeng pindhah dhateng London, papan piyambakipun gadhah kulawarga lan lajeng nyambut damel ing London
Kala punika piyambakipun kepanggih kaliyan calon garwanipun lan mantèn kaliyan Sophia Hubert (1770-1830)
Nalika wonten ing London lajeng pikantuk anak kapisan John Farey, Jr
lajeng pikantuk 8 laré malih, kalih ing antawisipun séda nalika taksih bayi
Taun 1792 John Farey dipuntunjuk dados agen saking Francis Rusell, Adipati kaping 5 Bedford kanggé griya-griya wonten ing Woburn
Bibar sédanipun adipati, Farey pindhah dhateng London ing taun 1802
Bibar mikiraken kanggé pindhah piyambakipun mendhet peternakan wonten ing désa
John Farey mapan wonten ing ngriku lajeng dados konsultan panaliti lan geolog
Piyambakipun saged mendhet langkah mau amargi hubunganipun kaliyan William Smith ingkang nalika taun 1801 sampun dipunpakaryakaken déning adipati Bedford ing pakaryan irigasi lan ingkang wonten gegayutanipun kaliyan toya sanèsipun
Ing taun 1805 piyambakipun nggantos Arthur Young minangka Sekretaris Smithfield Club
Pakaryan panalitènipun mbeta piyambakipun muteri nagari lan kathah kasuwun déning para ingkang gadhah lahan supados ningkataken asil guna lahan ugi propertinipun utawi ngedhuk mineral ingkang wonten ing jeronipun
Pakaryan wonten ing géologi ékonomi dados pérangan ingkang wigati ing Revolusi Industri kanthi pikantuk papan sumber batubara lan manéka bijih logam
Farey punika satunggaling panyerat ingkang produktif lan Profesor Hugh Torrens sampun nelusur kirang langkung 270 makalah damelanipun John Farey
Gunggung ingkang wonten ing"Catalogue of Scientific Papers" saking Royal Society punika ping sekawan
Piyambakipun nyerat kathah pérangan wiwit saking hortikultura, géologi, meteorologi, metrologi, desimalisasi "mata uang", musik lan matematika dumugi paham anti perang
Piyambakipun punika kontributor wigati "Ensiklopedia Rees" kanthi artikel-artikel babagan "kanal", "mineraloi", panalitèn lan sapérangan dhasar ilmiah ugi matematis babagan swara
Manéka sumber biografi abad kaping 19, kalebet "Kamus Biografi Nasional" ingkang kadadosan "salah pengakuan" ing artikel babagan Uap ing ensiklopedia Rees
Sejatosipun punika dipunserat déning larenipun John Farey, Junior
Taun 1809 Farey kepanggih William Martin ingkang damel publikasi karya babagan fosil Derbyshire, kanggé ngetes menapa saged damel peta géologi Derbyshire kanthi sesarengan
Karya Farey ingkang paling kondhang punika "Pandangan Umum Tetanèn lan Pertambangan Derbyshire" ("General View of the Agriculture and Minerals of Derbyshire") (3 jilid taun 1811-1817) kanggé Dewan Pertanian
Wonten ing jilid kapisan (1811) piyambakipun paring informasi pérangan nginggil lapisan géologi Britania lan ugi ngandharaken kandhutan Karbon lan lapisan sanèsipun saking Derbyshire
Wonten ing karya limrahipun ingkang "dipublikasikan" ing "Philosophical Magazine", vol
173, ing 'pernyataan Klaim Géologi Smith', piyambakipun nyerat kanggé narik kawigatosan wigatinipun penemuan William Smith
Kajawi dipunéling déning para ahli saarah géologi, namanipun ugi kathah dipuntepangi kaliyan dèrèt wilangan Farey ingkang piyambakipun serat minangka wujud remenipun marang matematika swara.
John Mawe John Mawe (1764 – 1829) inggih punika ahli mineralogi Inggris ingkang kondhang amargi "pendekatan praktis" saking disiplin ngèlmunipun
Mawe wiyos wonten ing Derby taun 1764 putra saking Samuel Maw(e)
Ibunipun séda nalika piyambakipun nembé umur 10 taun lajeng dumugi ageng dipunurus déning garwa kaping kalih bapakipun, Francis (wiyos ing Beigton)
Ing taun 1970, piyambakipun dados kapal dagang "Trent" kanthi lelampahan dagang dhateng St Petersburg
Taun 1793, Mawe magang marang tukang watu anama Richard Brown (1736–1816) lajeng kagarwa larénipun, Sarah tanggal 1 November 1794
Brown lan Mawe dados nama usaha eceran ing Covent Garden taun 1797 ingkang nyade manéka barang saking marmer Derbyshire ingkang dipunasilaken déning pabrik ing Derby
Mawe dados manajer saking usaha punika
Usaha punika kawiwitan saking taun 1794
Diagram géologi saking strata Derbyshire ingkang dipundamel saking mineral-mineral Derbyshire miturut prakiraan sadaya dipundamel déning White Watson nanging sapunika ugi wonten prakiraan bilih sapérangan saking barang mau kasimpen wonten ing Musiyum Derby sajatosipun damelanipun Mawe & Brown
Kirang langkung ing pungkasan abad piyambakipun lelampahan dhateng sadaya tambang ing Inggris lan Sekotlan ngempalaken mineral kanggé kolèksi raja Spanyol
Taun 1800 piyambakipun gadhah toko fluorit Royal Musiyum ing Matlock Bath kanthi lantaran agènipun piyambakipun kénging sengketa kaliyan Thomas Pearson gegayutan kaliyan tambang-tambang ing sakiwa tengenipun
Ing wulan Agustus 1804 John Mawe miwiti "lelampahan eksperimen komersial" ("voyage of commercial experiment") dhateng Rio de la Plata kanthi béaya saking Pangeran Bupati ("prince regent") saking Portugal
Misinipun punika kanggé manggihaken aji indhustri emas lan permata ingkang saged kemawon njurung paningkatan pamulihan ékonomi Brasil
Mawe dumugi Cadiz nalika wonten perang antawisipun Inggris lan Spanyol lajeng John Mawe kekurung wonten ing kutha dumugi gerah
Lajeng John Mawe nglayar saking Cadiz ing wulan Maret 1805 tumuju Montevideo lan nalika sampun dugi ing kutha mau piyambakipun dipuntahan kanthi tuduhan dados mata-mata Inggris
Piyambakipun lajeng bébas nanging naté nglampahi "interogasi" lan boten pikantuk kabebasan dumugi Montevideo dipunkuwaosi déning William Beresford ing taun 1806
Piyambakipun ndhèrèk "èkspèdhisi" sareng kaliyan John Whitelocke dhateng Buenos Aires lan wonten ing lelampahan kondur mring Montevideo mundhut satunggaling "sekunar" lan nglayar tumuju Brasil
Mampir wonten ing sapérangan pelabuhan kalebet pulo Santa Catarina
Piyambakipun ketampi kanthi saé in Brasil déning pangeran bupati ingkang paring ijin supados sowan dhateng tambang permata Minas Geraes lan pérangan sanès saking tambang mau sawatara wekdal taun 1809-1810
Kajawi punika piyambakipun ugi pikantuk izin kanggé ngakses arsip-arsip pamaréntah
Mawe kondur dhateng London taun 1811 lajeng mbikak toko ing The Strand caket kaliyan Somerset House ingkang kondhang minangka praktisi mineralogis
Taun 1813 piyambakipun dipunangkat dados anggota Royal Géological Society of Cornwall lan taun 1817 nampi diploma Jena Mineralogischen Gesellschaft
John lan Sarah Mawe gadhah 2 laré, John Saint Mawe (1797–1820), séda ing umur 22 taun; Sarah nyuwun samangké dipunkubur ing celak larénipun
Lare wadonipun kagarwa Tissington Tatlow (1789–1828)
Mawe séda ing London 26 Oktober 1829.
John Whitehurst John Whitehurst FRS (#ALIH), saking Cheshire, Inggris punika satunggaling tiyang ingkang damel jam lan ilmuwan
Piyambakipun ugi maringi kontribusi ing ngèlmu géologi lan ugi dados anggota ingkang gadhah "prabawa" ing Lunar Society
Ing masa tuanipun dados ingkang damel jam
Piyambakipun namung nampi sakedhik pendidikan formal
Whitehurst enèm dipunwulang damel jam déning bapakipun ingkang ugi ndorong larénipun supados tansah ngangsu kawruh
Nalika umur 21 taun, piyambakipun sowan ing Dublin kanggé mirsani pedamelan jam ingkang èwet
Ing taun 1722 piyambakipun manggihaken "mesin pulsasi", satunggaling piranti kanggé mompa toya ingkang dados cikal bakalipun hydram
Ing taun 1736 Whitehurst miwiti usaha piyambak ing Derby
Lajeng piyambakipun pikantuk kathah pakaryan ingkang mbédakaken piyambakipun kaliyan sanès anggènipun damel piranti mekanik ingkang bènten
Benten kaliyan pakaryan sanèsipun Whitehurst damel jam kanggé Balai kutha lan piyambakipun pikantuk "burgess" tanggal 6 September 1737
Whitehurst ugi damel termometer, barometer, lan sapérangan piranti ngèlmu kawruh sanèsipun
Kajawi punika Whitehurst ugi ketarik ngrancang piranti ingkang wonten gegayutanipun kaliyan toya
Ing sapérangan pakaryan mirunggan ing Derbyshire, kathahipun Whitehurst dados konsultan, mliginipun pakaryan ingkang mbetahaken kaprigelan babagan mekanika, pneumatik, lan hidraulik
Taun 1774, Whitehurst pikantuk posisi ing Royal Mint, London
Taun 1775, nalika prosès damel pengaman ingkang langkung saé kanggé arta "koin emas", piyambakipun dipuntunjuk kanggé damel mesin cethak arta awit saking rekomendasi Adipati Newcastle